CELEX: 62009TN0255
Language: el
Date: 2009-06-30 00:00:00
Title: Υπόθεση T-255/09: Προσφυγή της 30ής Ιουνίου 2009 — Caixa Geral de Depósitos κατά ΓΕΕΑ — Caixa d’Estalvis i Pensions de Barcelona (στο εξής: Caixa)

15.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/32
            
         Προσφυγή της 30ής Ιουνίου 2009 — Caixa Geral de Depósitos κατά ΓΕΕΑ — Caixa d’Estalvis i Pensions de Barcelona (στο εξής: Caixa)
   (Υπόθεση T-255/09)
   2009/C 193/51
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Caixa Geral de Depósitos, S.A. (Λισσαβόνα, Πορτογαλία) (Εκπρόσωποι: F. de la Rosa και M. Lobato García-Miján, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Caixa d'Estalvis i Pensions de Barcelona (Βαρκελώνη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς, της 24ης Μαρτίου 2009, δυνάμει του άρθρου 8, παράγραφος 1, στοιχείο β', του κανονισμού για το κοινοτικό σήμα.
            
         
               —
            
            
               επικουρικώς, να ακυρώσει την προαναφερθείσα απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς, της 24ης Μαρτίου 2009 δυνάμει του άρθρου 7, παράγραφος 1, στοιχείο β', του κανονισμού για το κοινοτικό σήμα.
            
         
               —
            
            
               να καταδικάσει το ΓΕΕΑ και, κατά περίπτωση, την αντίδικο ενώπιον του τμήματος προσφυγών, στα δικαστικά έξοδα της παρούσας διαδικασίας.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: CAIXA D’ESTALVIS I PENSIONS DE BARCELONA
   
      Σήμα προς καταχώριση: εικονιστικό σήμα που περιλαμβάνει το λεκτικό στοιχείο «la Caixa» (αριθ.' 4 685 145), καταχωρισμένο για προϊόντα και υπηρεσίες των κλάσεων 9, 16, 36, 38 και 45.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: CAIXA GERAL DE DEPOSITOS S.A.
   
      Αντιταχθέν σήμα ή σημείο: Διάφορα πορτογαλικά λεκτικά σήματα που περιλαμβάνουν το πρόθεμα «caixa» (αριθ. 357 311, 261 198, 268 466, 302 708, 303 290, 325 155, 325 156, 325 224, 330 542 και 342 311), καταχωρισμένα για προϊόντα και υπηρεσίες των κλάσεων 9, 16 και 36, και το πορτογαλικό εικονιστικό σήμα (αριθ. 357 310) που περιλαμβάνει τον όρο «caixa», καταχωρισμένο για προϊόντα και υπηρεσίες των κλάσεων 9, 16 και 36.
   
      Απόφαση του τμήματος ανακοπών: Δέχεται μερικώς την ανακοπή
   
      Απόφαση του τμήματος προσφυγών: Δέχεται την προσφυγή και ακυρώνει την προσβαλλόμενη απόφαση
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) αριθ. 207/2009, για το κοινοτικό σήμα και, επικουρικώς, παράβαση του άρθρου 7, παράγραφος 1, στοιχείο β', του κανονισμού αυτού.